Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: képviselő-testület a 20/1997. (VI. 4.) számú rendeletével az
Paragraph Index: 591

képviselő-testület a 20/1997. (VI. 4.) számú rendeletével az önkormányzati rendelet 6. §-ának d) pontját hatályon kívül helyezte, c) pontját pedig módosította. A módosított c) pont szerint azon lakás esetében amelyben gazdasági tevékenységet folytatnak, az adó mértéke 12 000 forint/év. A módosítás a kifogásolt törvénysértést nem szüntette meg, csupán a „vállalkozói tevékenység” kifejezést változtatta „gazdasági tevékenységre”, a címzettek körének változatlanul hagyásával. A Közigazgatási Hivatal vezetője az Ötv.1. § (3) bekezdése és 99. § (2) bekezdésének a) pontja alapján, 1997. június 13-án kezdeményezte az Alkotmánybíróságnál a törvénysértő önkormányzati rendelet felülvizsgálatát és megsemmisítését. Álláspontja szerint ugyanis azzal, hogy az önkormányzati rendelet a gazdasági tevékenység folytatására használt lakást a magánszemélyek kommunális adója tekintetében a lakás céljára szolgáló lakáshoz képest háromszoros mértékű adótétellel adóztatja, jogszerűtlenül kiszélesítette az adótárgyak körét. Az állampolgári jogok országgyűlési biztosa általános helyettesének álláspontja szerint a panaszos által sérelmezett önkormányzati rendelet szóban forgó rendelkezése ütközött az Alkotmányban deklarált jogállamiságból fakadó jogbiztonság, valamint a diszkrimináció tilalmának alkotmányos elvével. Az alapindítvány indokolásának ismeretében csatlakozott Budapest Főváros Közigazgatási Hivatalának indítványához, és felkérte az Alkotmánybíróságot az önkormányzati rendelet

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes